Гласът на знанието. Толтетска книга на мъдростта, Дон Мигел Руис
Гласът на знанието. Толтетска книга на мъдростта, Дон Мигел Руис
----------------------------------------------------------------


Как да съживим безмълвния глас на истинската си същност и да намерим вътрешен мир. Когато гласът на знанието престане да ни контролира, животът става проявление на истинското ни Аз, също както преди да се научим да говорим. Посланието на Дон Мигел показва как всеки може да отвори духовния си взор.

**За Дон Мигел Руис**

Роден в семейство на лечители и е отгледан в провинциално Мексико от майка курандела (лечителка) и дядо нагуал (шаман). Близките очаквали от него да прегърне многовековното наследство на лечители и учители и да продължи езотеричната толтекска традиция. Вместо това, привлечен от съвременния живот, Мигел решава да учи медицина и да стане хирург. Но един инцидент, едва не довел до смъртта му, променя живота му завинаги. Късно една вечер в началото на седемдесетте години той внезапно се събудил, след като заспал на волана. В същия миг колата се блъснала в бетонна стена. Дон Мигел си спомня, че не бил във физическото си тяло, докато спасявал двамата си приятели. Шокиран от преживяното, той се заема със задълбочено самоизследване. Посвещава се на усъвършенстването на древната мъдрост на предците си, учи се от майка си и чиракува при могъщ шаман в Мексиканската пустиня. Дядо му , вече покойник, продължава да го учи в сънищата му. Съгласно традицията на толтеките нагуалът напътства индивида към лична свобода. Дон Мигел Руис е нагуал от рода на Рицаря на Орела, решил да сподели с нас мъдростта на древните толтекски учения.

**Автор е на бестселърите "Четирите споразумения" и "Умението да обичаш ".**
